### Beslutningstema

I forbindelse med privat udstykning af et boligområde i [adresse], skal der træffes beslutning om navn til en ny sidevej.

### Historik

Området der lægges ud til boliger er tidligere vedtaget ved lokalplan, og består dels af en eksisterende grund og et ledigt areal bag denne.

### Sagsfremstilling

Der er ved at blive udviklet 3 matrikler, der ved lokalplan (bilag 1, lokalplan) er udlagt til boligområde. I den forbindelse skal der navngives en ny vej.

Den nye vej vil blive en sidevej til [adresse] i [adresse] (bilag 2, oversigtsillustration).

I forbindelse med ansøgningen om godkendelse og navngivning af den nye vej, er bygherre i samarbejde med initiativgruppen kommet med følgende ønsker til et vejnavn:

1. Ravnetoften (begrundelse er, at der er to ravne i [adresse] gamle byvåben. Samtidig hedder vejen ved siden af Degnetoften, hvorfor [adresse] også vil være naturlig, at lade indgå i navnet – derfor Ravnetoften)
2. Ravnevænget
3. Agertoften
4. Agerbo
5. Boldershøjparken

Forvaltning har spurgt Lokalhistorisk Arkiv for Agerskov Sogn om forslag.

Lokalhistorisk Arkiv for Agerskov Sogn er kommet med følgende forslag og motivation (bilag 3):

6) Boldbanevej

7) Boldbanegade

Arealet hvor den nye bebyggelse placeres, er dels forhenværende boldbaner, hvor unge fra [adresse] i flere årtier er samledes for at dyrke sport.

8) Hugo Lauridsen vej

Jean Sørensen, og senere hans søn Michael Bech, havde virksomhed i [adresse] og har ligget der hvor den nye vej drejer fra [adresse]. Det er vigtigt historisk set, at huske på personer og virksomheder.

Initiativgruppen og bygherren har udtalt sig imod forslagene fra Lokalhistorisk Arkiv.

Forvaltningen sender efter udvalgets prioritering det ønskede vejnavn i høring ved Dansk Adresseregister. Er der ingen indsigelser godkendes dette. Der bør tillige vælges 2 alternativer, der kan tages i brug, såfremt det valgte navn ikke kan reserveres i adresseregisteret.

### Økonomi

Der vil komme en udgift til et vejnavnsskilt i forbindelse med den nye vej på ca. 3.000 kr.

### Lovgrundlag

§ 3 i [adresse], kapitel 2, fastsættelse af vejnavn og adresser m.v. - Bilag 4.

### Indstilling Fagchefen for Teknik og Miljø indstiller,

At der vælges et vejnavn blandt de oplistede forslag, og at der vælges to alternativer.

### Beslutning

Teknik- og Miljøudvalget besluttede at indstille forslag nummer 1 Ravnetoften samt forslag 2 Ravnevænget og forslag 3 Agertoften som første og andet alternativ.

Carlo Kristiansen (A) deltog ikke i mødet.